জানা যায়, নীলফামারী সদর থানায় কর্মরত পুলিশ কনষ্টেবল সোহেল রানা ১ বছর আগে ঢাকায় বদলি হলেও মানসিক অসুস্থতার কারণে সেখানে যোগদান না করে দিনাজপুরে থাকতেন। কয়েকদিন আগে চিকিৎসার জন্য বাবা-মা তাকে ঢাকায় নিয়ে যান। সেখান থেকে ফিরে মঙ্গলবার দুপুরে বাবার সাথে কথা কাটাকাটির এক পর্যায়ে লাঠি দিয়ে বাবার ঘাড়ে উপর্যুপরি আঘাত করলে গুরুতর আহত হন খতিবউদ্দিন। রাতে চিকিৎসাধীন অবস্থায় মারা যান তিনি।